**Template ng Sulat sa Sitwasyon 2:**

**Nakipagsalamuha nang Malapitan sa isang Hindi-Pangkat na Sitwasyon**

Bersyon sa Tagalog

Gamitin ang template na ito kapag ang isang estudyante o miyembro ng kawani, na wala sa isang pangkat, ay nakatira kasama ang isang tao o nakipagsalamuha nang malapitan[[1]](#footnote-2) sa isang taong nasuring positibo sa COVID-19

*Tandaan: Ang mga template na ito ay dapat gamitin kaagad pagkatapos malaman ang pagkakalantad at hindi dapat maantala ang komunikasyon habang naghihintay ng konsultasyon sa Departamento ng Pampublikong Pangkalusugan ng County ng Santa Clara. Ang template ay ia-update kapag may mga pagbabago sa patnubay ng pampublikong pangkalusugan at dapat baguhin upang matugunan ang mga natatanging pangangailangan ng inyong paaralan/distrito.*

|  |
| --- |
| Mga Gawain at Komunikasyon |
| * Kung ang isang estudyante o miyembro ng kawani ay nakipagsalamuha nang malapitan sa isang kaso, inaasahan na iulat ito kaagad ng magulang/tagapag-alaga ng estudyante o miyembro ng kawani sa administrador ng lokasyon, at ang estudyante o kawani ay aatasan na magkuwarantina sa bahay.
* Kung ang hindi pa nabakunahang estudyante o miyembro ng kawani ay may isang miyembro ng sambahayan na positibo sa COVID-19, ang lahat ng mga miyembro ng sambahayan ng kaso ng COVID-19 ay dapat na magkuwarantina, magsubaybay ng mga sintomas, at makipag-ugnayan sa kanilang mga health care provider upang mag-iskedyul ng pagpapasuri. Kung mayroong mga miyembro ng sambahayan na dumalo sa iba pang mga paaralan/programa, dapat silang ibukod mula sa paaralan/programa, at dapat ipaalam ng administrador ng lokasyon sa iba pang paaralan/programa.
* Ang sinumang indibidwal na nakakumpleto ng kanilang pagbabakuna para sa COVID-19 ay hindi kailangang magkuwarantina2 kung natutugunan nila ang LAHAT ng mga kondisyon na nakalista sa ibaba:
	+ Ganap na nabakunahan (2 linggo na ang nakalipas pagkatapos ng huling dosis sa buong serye),
	+ Walang mga sintomas ng COVID-19 mula nang kasalukuyang pagkakalantad, (Kung ang isang indibidwal ay mayroong mga sintomas ng COVID-19, dapat silang bumukod at magpasuri kaagad.)
	+ Ay hindi isang pasyente o residente sa isang healthcare setting o pasilidad.
* Ang adminstrador ng lokasyon ay dapat mag-ipon ng impormasyon hinggil sa ibang mga indibidwal sa kampus na nakasalamuha nang malapitan ng estudyante o miyembro ng kawani at ibigay ang impormasyong ito sa Departamento ng Pampublikong Pangkalusugan ng County ng Santa Clara (sa pamamagitan ng pag-email sa coronavirus@phd.sccgov.org at pagtawag sa (408) 885-4214).
* Magpapayo ang Departamento ng Pampublikong Pangkalusugan ng anumang mga karagdagang susunod na hakbang.
 |

|  |
| --- |
| SULAT SA NAKIPAGSALAMUHA NANG MALAPITAN |

[Petsa]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ang isang nakipagsalamuha nang malapitan ay isang tao na nasa loob ng 6 na talampakan ng positibong tao habang sila ay nakakahawa ng 15 o mahigit pa na minuto, pati na rin ang mga taong paulit-ulit na nakipaghalubilo sa maikling panahon sa positibong tao, kahit na isa o pareho sa kanila ay nakasuot ng panakip sa mukha. Ang mga positibong tao sa COVID-19 ay itinuturing na nakakahawa mula 48 na oras bago nagsimula ang kanilang mga sintomas (o 48 na oras bago sila nasuri para sa COVID kung hindi sila kailanman nagkaroon ng mga sintomas).

2 Tingnan ang [sccstayhome.org](https://www.sccgov.org/sites/covid19/Pages/contact-tracing.aspx) para sa karagdagang impormasyon

Mahal naming Magulang/Tagapag-alaga o Kawani:

Batay sa impormasyong naiulat sa amin, naiintindihan namin na [ang inyong anak/kayo] ay nakipagsalamuha nang malapitan sa isang kumpirmadong kaso ng COVID-19. Maaari kayong makatanggap ng karagdagang abiso mula sa Departamento ng Pampublikong Pangkalusugan na magsasama ng mga opsyon para sa mga serbisyong pangsuporta at pagsubaybay. Samantala, inuutos ng Departamento ng Pampublikong Pangkalusugan na [ang inyong anak/kayo] ay kaagad na magkuwarantina, kahit na [ang inyong anak ay walang/wala kayong] mga sintomas. Kung ang kaso ng COVID-19 kung saan nalantad [ang inyong anak/kayo] ay isang miyembro ng inyong sambahayan, sa gayon ang lahat ng iba pang mga tao na naninirahan sa inyong sambahayan ay kailangan din magkuwarantina. Ang mga indibidwal na ganap na nabakunahan ay maaaring hindi kailangang magkuwarantina kung natutugunan nila ang ilang mga kondisyon. Para sa karagdagang impormasyon bisitahin ang [sccstayhome.org](https://www.sccgov.org/sites/covid19/Pages/contact-tracing.aspx).

Ang mga tagubilin kung paano magkuwarantina ay matatagpuan [dito](https://www.sccgov.org/sites/phd-p/Diseases/novel-coronavirus/Documents/Home-Isolation-Quarantine-Guidelines.pdf) at sa <http://sccstayhome.org>. Kung [ang inyong anak/kayo] ay hindi makapagpanatili na nakahiwalay mula sa nakumpirmang kaso ng COVID-19 (halimbawa, isang magulang na may impeksyong COVID-19 na aktibong nag-aalaga sa isang bata), sa gayon ang pagkuwarantina ay matatapos ng 10 na araw pagkatapos matapos ang pagbubukod ng kaso.

Kung [ang inyong anak ay nagkaroon/kayo ay nagkaroon] ng mga sintomas na tulad ng COVID o [ang inyong anak ay/kayo ay] nagkasakit, dapat kayong makipag-ugnayan sa isang healthcare provider upang [ang inyong anak/kayo] ay maaaring ma-evaluate at magpasuri kaagad. Kailangan kayong magpasuri hindi alintana kung kayo ay nabakunahan na sa COVID-19 o hindi.

Kung [ang inyong anak ay walang/kayo ay walang] mga sintomas at [nananatili ang inyong anak/nananatili kayo] na mabuti, mangyaring makipagtulungan sa inyong healthcare provider upang mag-iskedyul ng pagpapasuri ng 6 na araw pagkatapos ng huling pagkakalantad sa kaso. Kung [ang inyong anak/kayo] ay hindi makapagpanatili na nakahiwalay mula sa nakumpirmang kaso ng COVID-19, sa gayon ang pagpapasuri ay dapat gawin ng 6 na araw pagkatapos matapos ang pagbubukod ng kaso. [Ang inyong anak/Kayo] ay dapat pa ring magkuwarantina ng 10 na araw at magpatuloy sa pagsubaybay para sa mga sintomas sa buong 14 na araw mula sa huling pagkakalantad sa kumpirmadong kaso ng COVID-19.

Kung [ang inyong anak ay walang/wala kayong] healthcare provider, ang mga karagdagang mapagkukunan sa pagpapasuri ay makikita sa pamamagitan ng Departamento ng Pampublikong Pangkalusugan sa [https://www.sccgov.org/sites/covid19/Pages/covid19-testing.aspx.](https://www.sccgov.org/sites/covid19/Pages/covid19-testing.aspx) Siguraduhing ipaalam sa provider na [ang inyong anak/kayo] ay nakipagsalamuha nang malapitan sa isang kumpirmadong kaso ng COVID-19. Pagkatapos na matanggap ang mga resulta ng pagsusuri, kami ay hihiling sa inyo na ibahagi ang mga resulta sa amin upang matiyak namin na ginagawa sa kampus ang naaangkop na mga pamamaraan sa kaligtasan.

Kung sa huli na [ang inyong anak/ikaw] ay nasuring positibo sa COVID-19, mangyaring ipaalam kaagad sa paaralan.

[Impormasyon na may kaugnayan sa distance learning/participation na kukumpletuhin ng distrito/paaralan/programa]

Makikipag-ugnayan kami sa inyo upang makuha, o ibigay sa inyo, ang anumang karagdagang impormasyon, kung naaangkop.

Sumasainyo,

[Administrador ng Lokasyon]

[Paaralan/Pangalan ng Programa]

1. [↑](#footnote-ref-2)